Cuneiform Tablet Kt 92/k 364 (AKT 11a 62)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma a-šùr-GAL ú LUGAL-sú-en₆-ma lá ta-áš-ta-na-me-e ki-ma URUDU SIG₅ ma-aḫ-ṣú-ni ší-i-im URUDU lá i-ba-ší-ú ma-tum a-na e-bu-ri-šu i-ṭí-ḫi-ma ub-ru-um lá-šu i-na ma-qá-at ub-ri URUDU ni-da-an-ma LUGAL-sú-en₆ i-ta-lá-kam ú a-na ma-lá té-er-tí-kà a-dí URUDU lá i-ni-id-nu a-na ṣé-er ili₅-mì-tí lá ni-ša-pa-ar 12.5 ma-na AN.NA É ú-bar-tim IGI ma-nu-um-ba-lúm-a-šur ú aḫ-ša-lim il₅-qé-ú-ni a-dí ma-lá ú ší-ni-šu ni-ri-iš-ma um-ma bé-ru-tum-ma IGI ší-ip-ri i-le-qé al-kà-ma i-na wa-aḫ-šu-ša-na le-qé-a na-áš-pé-er-tám ša a-na LUGAL-sú-en₆ i-dí-nu-ni a ma-ša-am ú-ta-e-ru-ni-šu